Mérsékelt mozgások várhatók a tõzsdén
A Budapesti Értéktõzsde részvényindexe, a BUX 29,48 pontos emelkedéssel, 25 428,42 ponton nyitott szerdán. A keddi záró értékéhez képest 0,12 százalékkal erõsödött.
Elemzõk szerint mérsékelt ármozgások várhatók szerdán a Budapesti Értéktõzsdén. Herczenik Ákos, a Raiffeisen Bank elemzõje nem számít érdemi elmozdulásra egyik irányba sem. A Mollal kapcsolatban úgy vélte, hogy az OMV keddi bejelentésére, amellyel az osztrák cég lényegében megerõsítette korábbi 32 ezer forintos felvásárlási ajánlatát, már reagált a piac, ennek a hírnek nem lesz további hatása. Délelõtt viszont egy külföldi projektrõl tesz bejelentést a Mol, aminek a piaci reakciója elõre nem látható.

A külföldrõl érkezõ piacbefolyásoló hírek közül az elemzõ kiemelte az Egyesült Államokban délután megjelenõ munkaerõpiaci adatokat, amelyek a nap második felében hatással lehetnek a kereskedésre.

A BUX kedden 75,63 pontos, 0,30 százalékos emelkedéssel, 25 398,94 ponton zárt. A részvénypiacon 24,3 milliárd forint értékben születtek üzletek, a legnagyobb forgalmuk a Mol- és az OTP-részvényeknek volt. A vezetõ papírok vegyesen szerepeltek, a Mol és az OTP erõsödött, a Magyar Telekomnak és a Richternek pedig csökkent az árfolyama.
BUX Mol tõzsde mozgás Budapesti Értéktõzsde Rt.